શહેરના પશ્ચિમ વિસ્તારના સીજી રોડ, આશ્રમ રોડ, એસજી હાઇવે, રિલિફ રોડ સુધીના તમામ ખરીદી માર્કેટમાં મોડી રાત સુધી ખરીદી ચાલતી હોય છે તેવામાં આજે શનિવારે રાતે ૧૦ વાગ્યાના સુમારે અચાનક જ પશ્ચિમના તમામ વિસ્તારોમાં લાઇટો ગુલ થઇ ગઇ હતી જેમાં શહેરના સરખેજથી માડી છેક ચાંદખેડા સુધીના પટ્ટામાં લાઇટો ગઇ હતી જેમાં સરખેજ, વેજલપુર, બોડકદેવ, વસ્ત્રાપુર, નારણપુરા, નવરંગપુરા, આશ્રમ રોડ, વાડજ, રાણીપ, કાળીગામ, થલતેજ, બોડકદેવ, વસ્ત્રાપુર, પાલડી, વાસણા, ઘાટલોડિયા, ચાંદલોડિયા, જોધપુર, ગોતા, સોલા, મોટેરા, સાબરમતી, ચાંદખેડા સુધી મોટાભાગના પશ્ચિમ વિસ્તારોમાં લાઇટો ગઇ હતી જેથી લોકો રોડ ઉપર આવી ગયા હતા તો કેટલાંક વિસ્તારોમાં તો લાઇટ ગુલ થતાં લોકોએ ફટાકડા પણ ફોડયાં હતા.